A BIZOTTSÁG HATÁROZATA
(2004. augusztus 2.)
a 97/467/EK határozatnak egy izlandi tenyésztettvadhús-előállító létesítménynek és egy botswanai futómadárhús-előállító létesítménynek a tagállamok számára ilyen termékek importálása céljára jóváhagyott harmadik országbeli létesítmények listájára történő felvételére vonatkozó módosításáról
(az értesítés a B(2004) 2681. számú dokumentummal történt)
(EGT vonatkozású szöveg)
(2004/591/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az egyes állati eredetű termékek, halászati termékek és élő kagylók tagállamokba történő behozatalára feljogosított harmadik országbeli létesítmények átmeneti időszakra szóló, ideiglenes jegyzékei összeállításának feltételeiről szóló, 1995. június 22-i 95/408/EK tanácsi határozatra (1) és különösen annak 2. cikke (4) bekezdésére,
mivel:
(1)
A tagállamok által nyúlhús és tenyésztettvad-hús behozatalára feljogosított harmadik országbeli létesítmények ideiglenes jegyzékeinek megállapításáról szóló, 1997. július 7-i 97/467/EK bizottsági határozat (2) megállapítja azon harmadik országbeli létesítmények ideiglenes listáját, amelyekből a tagállamok számára engedélyezett tenyésztettvad-hús, nyúlhús és futómadárhús importálása.
(2)
Izland megadta egy tenyésztettvad-húst előállító létesítmény nevét, amely esetében az illetékes hatóságok igazolják azt, hogy a létesítmény megfelel a közösségi szabályoknak.
(3)
Botswana megadta egy futómadárhúst előállító létesítmény nevét, amely esetében az illetékes hatóságok igazolják azt, hogy a létesítmény megfelel a közösségi szabályoknak.
(4)
Ennek megfelelően ezeket a létesítményeket fel kell venni a 97/467/EK határozatban meghatározott listákra.
(5)
Minthogy az érintett létesítmények helyszíni ellenőrzése még nem történt meg, az ezekből származó import esetében nem megfelelőek a harmadik országokból a Közösségbe behozott termékek állat-egészségügyi ellenőrzésének megszervezésére irányadó elvek megállapításáról szóló, 1997. december 18-i 97/78/EK tanácsi irányelv (3) 10. cikke szerinti egyszerűsített fizikai vizsgálatok.
(6)
A 97/467/EK határozatot ennek megfelelően módosítani kell.
(7)
Az e határozatban előírt rendelkezések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 97/467/EK határozat I. melléklete e határozat I. melléklete szerint módosul.
2. cikk
A 97/467/EK határozat II. melléklete e határozat II. melléklete szerint módosul.
3. cikk
Ezt a határozatot 2004. augusztus 17-től kell alkalmazni.
4. cikk
E határozat címzettjei a tagállamok.
Kelt Brüsszelben, 2004. augusztus 2-ár